
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1075 

29 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διαφήμιση και χορηγία προϊόντων καπνού σε συμμόρ¬ 


φωση προς την Οδηγία 2003/33/ΕΚ (ΕΕΙ_ 
152/20.6.2003) του Ευρωπαϊκού Κοινοβουλίου και 
Συμβουλίου 1 

Πιστώσεις Κοινοτικού Αμπελουργικού Μητρώου 

2005. 2 

Τροποποίηση του κανονισμού της Εσωτερικής Υπηρε¬ 
σίας του Πρωτοδικείου Κέρκυρας. 3 

Τ ροποποίηση του κανονισμού της Εσωτερικής Υπηρε¬ 
σίας του Ειρηνοδικείου Νίκαιας. 4 

Έγκριση του κανονισμού της Εσωτερικής Υπηρεσίας 

του Πρωτοδικείου Ξάνθης. 5 

Τροποποίηση του Οργανισμού Εσωτερικής Υπηρε¬ 
σίας του Δήμου Φιλώτα Ν.Φλώρινας. 6 

Τροποποίηση του Οργανισμού Εσωτερικής Υπηρε¬ 
σίας του Δήμου Κ. Κλεινών Ν.Φλώρινας. 7 

Καθιέρωση υπερωριακής εργασίας κατά το Β' εξάμη¬ 
νο έτους 2005 για το προσωπικό που υπηρετεί 
στηνΔ/νση Μεταφορών και Επικοινωνιών της Ν.Α. 

Ιωαννίνων. 8 

Καθιέρωση υπερωριακής εργασίας και εργασίας κατά 
τις Κυριακές και εξαιρέσιμες ημέρες καθώς και κατά 
τις νυχτερινές ώρες κατά το Β' εξάμηνο έτους 2005 
για το προσωπικό που υπηρετεί στη Ν.Α. Ιωαννίνων. 9 


ΑΠΟΦΑΣΕΙ Σ 

Αριθ. Υ1/Γ. Π. οικ. 81348 (1) 

Διαφήμιση και χορηγία προϊόντων καπνού σε συμμόρφω¬ 
ση προς την Οδηγία 2003/33/ΕΚ (ΕΕΙ_ 152/20.6.2003) 
του Ευρωπαϊκού Κοινοβουλίου και Συμβουλίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 2 περίπτωση ζ και η του ν. 
1338/1983 «Εφαρμογής του Κοινοτικού Δικαίου» Φ.Ε.Κ. 


34/Α717.3.1983 όπως τροποποιήθηκε από το άρθρο 6 του 
ν. 1440/1984 «Συμμετοχή της Ελλάδας στο κεφάλαιο, στα 
αποθεματικά και τις προβλέψεις της Ευρωπαϊκής Τράπε¬ 
ζας Επενδύσεων στο κεφάλαιο της Ευρωπαϊκής Κοινότη¬ 
τας Άνθρακος και Χάλυβος και του Οργανισμού Εφοδια¬ 
σμού ΕΙΙΒΑΤΟΜ» Φ.Ε.Κ. 70/Α721.5.1984, και τις διατάξεις 
του άρθρου 65του ν. 1892/31.7.1990 Φ.Ε.Κ. 101/Α'«Γιατον 
εκσυγχρονισμό και την ανάπτυξη και άλλες διατάξεις». 

2. Την υποχρέωση ενσωμάτωσης στο Ελληνικό Δίκαιο 
της Οδηγίας 2003/33/ΕΚ του Ευρωπαϊκού Κοινοβουλίου 
και Συμβουλίου (ΕΕΕ 152/20.6.2003) για την προσέγγιση 
των νομοθετικών, κανονιστικών και διοικητικών διατάξε¬ 
ων των κρατών μελών σχετικά με την διαφήμιση και την 
χορηγία των προϊόντων καπνού. 

3. Τις διατάξεις της παρ. 2 του άρθρου 12 του ν. 
1802/1988 (Φ.Ε.Κ. Α' 172) με βάση τις οποίες η διαφήμιση 
με οποιοδήποτε τρόπο προϊόντων καπνού επιτρέπεται 
μόνο με όρους, προϋποθέσεις και διαδικασία που προ¬ 
βλέπει Απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων εφάπαξ εκδιδόμενη. 

4. Τις διατάξεις του ν. 1730/1987 (Α' 145) περί Ελληνικής 
Ραδιοφωνίας - Τηλεόρασης Α.Ε., με την κατάργηση της 
παρ. 9του άρθρου3του ν. 1730/1987 (Α' 145) και την αντι¬ 
κατάστασή της από την παρ 2 του άρθρου 85 του ν. 
1943/1991 (Φ.Ε.Κ. Α' 50), περί απαγόρευσης της διαφήμι¬ 
σης προϊόντων καπνού, συμπεριλαμβανομένης και της 
έμμεσης διαφήμισης. 

5. Τις διατάξεις των νόμων 1866/1989 (Φ.Ε.Κ. Α'222) με 
την προσθήκη στο τέλος του άρθρου 4 του ν. 1866/1989 
(Φ.Ε.Κ. Α' 222) περίπτωσης η), όπως καθορίζεται στην 
παρ. 4του άρθρου 85 του ν. 1943/1991 (Φ.Ε.Κ. Α'50). 

6. Τις διατάξεις του Προεδρικού Διατάγματος π.δ. 
236/1992 (Φ.Ε.Κ. Α' 124) περί άσκησης τηλεοπτικών δρα¬ 
στηριοτήτων, σε συμμόρφωση προς την Οδηγία 89/552/ 
Ε.Ο.Κ. του Συμβουλίου των Ευρωπαϊκών Κοινοτήτων της 
3.10.1989. 

7. Το γεγονός ότι από την παρούσα Κοινή Υπουργική 
Απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, εκδίδουμε την παρούσα Κοινή 
Υπουργική Απόφαση: 

Άρθρο 1 
Σκοπός 

1. Σκοπός τηςπαρούσας Κοινής Υπουργικής Απόφασης 
είναι η προσαρμογή της ελληνικής νομοθεσίας προς την 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οδηγία 2003/ 33/ΕΚ σχετικά με την διαφήμιση των προϊό¬ 
ντων καπνού και την προώθησή τους: 

α) στον τύπο και σε άλλα έντυπα μέσα 

β) στο ραδιόφωνο 

γ) στις υπηρεσίες της κοινωνίας της πληροφορίας και 

δ) μέσω χορηγιών συνδεόμενων με τον καπνό, συμπερι- 
λαμβανομένης της δωρεάν διανομής προϊόντων καπνού. 

2. Η διαφήμιση των φαρμακευτικών προϊόντων για αν¬ 
θρώπινη χρήση καλύπτεται από την Οδηγία 2001/83/ΕΚ 
του Ευρωπαϊκού Κοινοβουλίου και του Συμβουλίου, της 
6ης Νοεμβρίου 2001, περί κοινοτικού κώδικα για τα φάρ¬ 
μακα που προορίζονται για ανθρώπινη χρήση (ΕΕ I. 311 
της 28.11.2001). 

3. Η διαφήμιση που αφορά προϊόντα τα οποία προορί¬ 
ζονται να χρησιμοποιηθούν για την καταπολέμηση του 
εθισμού του καπνίσματος δεν εμπίπτει στο πεδίο εφαρ¬ 
μογής της παρούσας Κοινής Υπουργικής Απόφασης. 

Άρθρο 2 

Ορισμοί 

Για τους σκοπούς της παρούσας Κοινής Υπουργικής 
Απόφασης, νοούνται ως: 

Α) «προϊόντα καπνού»: όλα τα προϊόντα που προορίζο¬ 
νται για κάπνισμα, εισρόφηση από τη μύτη, εκμύζηση ή 
μάσηση, εφόσον αποτελούνται, έστω και εν μέρει, από 
καπνό. 

Β) «διαφήμιση»: κάθε μορφή εμπορικής ανακοίνωσης 
με σκοπό ή με άμεσο ή έμμεσο αποτέλεσμα την προώθη¬ 
ση ενός προϊόντος καπνού. 

Γ) «χορηγία»: κάθε δημόσια ή ιδιωτική συμβολή σε εκ¬ 
δήλωση, δραστηριότητα, ή σε άτομο με σκοπό ή με άμε¬ 
σο ή έμμεσο αποτέλεσμα την προώθηση ενός προϊόντος 
καπνού. 

Δ) «υπηρεσίεςτης κοινωνίας της πληροφορίας»: οι υπη¬ 
ρεσίες κατά την έννοια του άρθρου 1, παράγραφος 2 της 
Οδηγίας 98/34/ΕΚτου Ευρωπαϊκού Κοινοβουλίου και του 
Συμβουλίου, της 22ας Ιουνίου 1998, για την καθιέρωση 
μιας διαδικασίας πληροφόρησης στον τομέα των τεχνι¬ 
κών προτύπων και κανονισμών και των κανόνων σχετικά 
με τις υπηρεσίες της κοινωνίας της πληροφορίας, όπως η 
οδηγία αυτή ενσωματώθηκε στην ελληνική νομοθεσία με 
το π.δ. 39/2001 (Α28). 

Άρθρο 3 

Διαφήμιση σε έντυπα μέσα ενημέρωσης και σε υπηρεσίες 
της κοινωνίας της πληροφορίας 

1. Η διαφήμιση στον τύπο και σε άλλα έντυπα μέσα πε¬ 
ριορίζεται μόνο σε έντυπα που προορίζονται αποκλειστι¬ 
κά για τους επαγγελματίες του εμπορίου καπνού και σε 
έντυπα που τυπώνονται και εκδίδονται σε τρίτες χώρες, 
εφόσον η κοινοτική αγορά δεν είναι ο κύριος προορισμός 
των εντύπων αυτών. 

Κάθε άλλη διαφήμιση στον τύπο και σε άλλα έντυπα μέ¬ 
σα απαγορεύεται. 

2. Η διαφήμιση που δεν επιτρέπεται στοντύπο και σε άλ¬ 
λα έντυπα μέσα, δεν επιτρέπεται ούτε στις υπηρεσίες της 
κοινωνίας της πληροφορίας. 

Άρθρο 4 

Ραδιοφωνική διαφήμιση και χορηγία 

1. Απαγορεύεται κάθε μορφή ραδιοφωνικής διαφήμι¬ 
σης των προϊόντων καπνού. 


2. Τα ραδιοφωνικά προγράμματα δεν λαμβάνουν χορη¬ 
γίες από επιχειρήσεις η κύρια δραστηριότητα των οποίων 
είναι η παραγωγή ή πώληση προϊόντων καπνού. 

Άρθρο 5 

Χορηγία υπέρ εκδηλώσεων 

1. Απαγορεύεται η χορηγία υπέρ εκδηλώσεων ή δρα¬ 
στηριοτήτων στις οποίες συμμετέχουν περισσότερα του 
ενός κράτη μέλη, ή οι οποίες διεξάγονται σε περισσότερα 
του ενός κράτη μέλη, ή έχουν με άλλο τρόπο διασυνορια¬ 
κό αντίκτυπο. 

2. Απαγορεύεται η διανομή προϊόντων καπνού δωρεάν 
στα πλαίσια χορηγίας των εκδηλώσεων που αναφέρονται 
στην παράγραφο 1 και αποσκοπούν ή έχουν ως άμεσο ή 
έμμεσο αντίκτυπο την προώθηση των εν λόγω προϊόντων. 

Άρθρο 6 
Εφαρμογή 

1. Η παρούσα Απόφαση δεν θίγει την ισχύουσα απαγό¬ 
ρευση της διαφήμισης προϊόντων καπνού, ιδίως των τσι¬ 
γάρων, συμπεριλαμβανομένης και της έμμεσης διαφήμι¬ 
σης, όπως καθορίζεται στην παρ. 2 του άρθρου 85 του ν. 
1943/1991 (Φ.Ε.Κ. Α' 50), σε αντικατάσταση του άρθρου 9 
του ν. 1730/1987 (Φ.Ε.Κ. ΑΊ45) περί Ελληνικής Ραδιοφω¬ 
νίας - Τηλεόρασης, Ανώνυμης Εταιρείας (Ε.Ρ.Τ. - Α.Ε.) 

2. Η παρούσα Απόφαση δεν θίγει την ισχύουσα απαγό¬ 
ρευση κάθε μορφής τηλεοπτικής διαφήμισης τσιγάρων 
και άλλων προϊόντων καπνού, όπως καθορίζεται στο Προ¬ 
εδρικό Διάταγμα υπ’ αριθμ. 236/1992 (Φ.Ε.Κ. ΑΊ24), περί 
άσκησης τηλεοπτικών δραστηριοτήτων στην Ελλάδα σε 
συμμόρφωση προς την Οδηγία 89/552/Ε.Ο.Κ. του Συμ¬ 
βουλίου των Ευρωπαϊκών Κοινοτήτων της 3.10.1989. 

3. Η παρούσα Απόφαση δεν θίγει την ισχύουσα απαγό¬ 
ρευση της χορηγίας τηλεοπτικών προγραμμάτων από 
επιχειρήσεις που έχουν ως κύρια δραστηριότητα την πα¬ 
ραγωγή ή την πώληση τσιγάρων ή άλλων προϊόντων κα¬ 
πνού, ή την παροχή υπηρεσιών η διαφήμιση των οποίων 
απαγορεύεται από το Προεδρικό Διάταγμα υπ’ αριθμ. 
236/1992 (Φ.Ε.Κ. ΑΊ24), περί άσκησης τηλεοπτικών δρα¬ 
στηριοτήτων στην Ελλάδα σε συμμόρφωση προς την 
Οδηγία 89/552/Ε.Ο.Κ. του Συμβουλίου των Ευρωπαϊκών 
Κοινοτήτων της 3.10.1989. 

4. Η παρούσα Απόφαση δεν θίγει την ισχύουσα απαγό¬ 
ρευση κάθε είδους διαφήμισης στους χώρους υπηρεσιών 
υγείας, εκπαιδευτικών ιδρυμάτων όλωντων βαθμιδών δη¬ 
μοσίου και ιδιωτικού δικαίου, κέντρων νεότητας, χώρων 
άθλησης κλπ., όπως αναφέρονται στην παράγραφο 2 της 
υπ’ αριθμ. Α2γ/οικ. 1591/29.5.1989 (Φ.Ε.Κ. Β'411) Υπουρ¬ 
γικής Απόφασης, περί όρων και προϋποθέσεων διαφήμι¬ 
σης προϊόντων καπνού. 

Άρθρο 7 
Κατάργηση 

Από την έναρξη ισχύος της παρούσας Κοινής Υπουργι¬ 
κής Απόφασης κάθε διάταξη η οποία αντίκειται στις δια¬ 
τάξεις της παρούσης καταργείται. 

Άρθρο 8 

Ελεύθερη κυκλοφορία προϊόντων και υπηρεσιών 

Με την παρούσα Κοινή Υπουργική Απόφαση δεν απα¬ 
γορεύεται ούτε περιορίζεται η ελεύθερη κυκλοφορία 
προϊόντων ή υπηρεσιών που συμφωνούν με αυτή. 

Άρθρο 9 
Κυρώσεις 

Οι παραβάτες των διατάξεων της παρούσης, τιμωρού¬ 
νται με τις προβλεπόμενες στο άρθρο 12 παρ. 3 του 
ν. 1802/1988 ('Φ.Ε.Κ. Α' 172) ποινές. 

Άρθρο 10 

Η παρούσα απόφαση ισχύει από 31 Ιουλίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Ιουλίου 2005 


οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ ΚΑΙ 

ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 


Γ. ΑΛΟΓΟΣΚΟΥΦΗΣ 

ΕΠΙΚΡΑΤΕΙΑΣ 


Ν. ΚΑΚΛΑΜΑΝΗΣ 


Θ. ΡΟΥΣΟΠΟΥΛΟΣ 


♦ 


Αριθ. 292633 (2) 

Πιστώσεις Κοινοτικού Αμπελουργικού Μητρώου 2005. 


Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 22 παρ. 3περίπ. γ'του ν. 992/1979 (ΦΕΚ 
Α', 280/1979). 

β. Του ν.δ. 131/1974 περί παροχής οικονομικών ενισχύ¬ 
σεων στη γεωργική, κτηνοτροφική, δασική και αλιευτική 
παραγωγή, όπως τροποποιήθηκε με το ν. 1409/1983 και 
τον. 2512/1997άρθρο 11. 

γ. του ν. 2065/1992, άρθρο 39 παρ. 10, «Αναμόρφωση 
της άμεσης φορολογίας και άλλες διατάξεις» (ΑΊ13). 

δ. του άρθρου 29Ατου ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ/137/Α/1985) όπως αυτό προτά- 
θηκε με το άρθρο 27 του ν. 2081/1992 (ΦΕΚ 154/Α/1992) 
«Ρύθμιση του θεσμού των Επιμελητηρίων, τροποποίησης 
των διατάξεων του ν. 1712/1987 για τον εκσυγχρονισμό 
των επαγγελματικών οργανώσεων των εμπόρων, βιοτε- 
χνών και λοιπών επαγγελματιών και άλλες διατάξεις» 
(ΦΕΚ 115/Α/1987) όπως έχει αντικατασταθεί από το άρ¬ 
θρο 1 παρ. 2α του ν. 2469/1997 (ΦΕΚ38/Α/1997). «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» 

2. Τον Καν. (ΕΚ) 1493/1999του Συμβουλίου «γιατηνκοι- 
νή οργάνωση της αμπελοοινικής αγοράς». 

3. Τον Καν. (ΕΚ) 2392/1986 του Συμβουλίου «για την κα¬ 
τάρτιση Κοινοτικού Αμπελουργικού Μητρώου» όπως τρο¬ 
ποποιήθηκε από τον Καν.(ΕΚ) 163/1998 του Συμβουλίου. 

4. Τον Καν. 649/1987 της Επιτροπής «για τις λεπτομέ¬ 
ρειες εφαρμογής σχετικά με την κατάρτιση του κοινοτι¬ 
κού αμπελουργικού μητρώου». 

5. Την υπ’ αριθμ. 1182/3.10.1989 απόφαση της Επιτρο¬ 
πής Τιμών και Εισοδημάτων όπως τροποποιήθηκε τελευ¬ 
ταία με την 484/8.7.2002 Κοινή απόφαση των Υπουργών 
Γεωργίας και Οικονομικών. 

6. Την ΣΑΕ 082 του Π.Δ.Ε.2005 στην οποία περιλαμβάνε¬ 
ται το έργο «Κατάρτιση του Κοινοτικού Αμπελουργικού Μη¬ 
τρώου» με Κ.Α. 2003ΣΕ08200000 (Τ.Ε.1986ΣΕ08220000). 

7. Την υπ’ αριθμ. 367727/16.6.1999 απόφαση του 
Υπουργού Γεωργίας «Για τις λεπτομέρειες εφαρμογής 


για την κατάρτιση του Κοινοτικού Αμπελουργικού Μη¬ 
τρώου». 

8. Την υπ’ αριθμ. Υ1/10.3.2004 (ΦΕΚ 513/10.3.2004 Β) 
Απόφαση του Πρωθυπουργού, «περί μεταβολής του τίτ¬ 
λου του Υπ. Γεωργίας σε Υπουργείο Αγροτικής Ανάπτυ¬ 
ξης και Τροφίμων.» 

9. Την υπ’ αριθμ. 245245/2.4.2004 (ΦΕΚ 100/6.4.2004 Γ) 
Απόφαση διορισμού του Δημ. Παπαγιαννίδη ως Ειδικού 
Γραμματέα στο Υπουργείο Αγροτικής Ανάπτυξης και 
Τροφίμων.» 

10. Την από 11.7.2005 εισήγηση της υπηρεσίας μας, 
αποφασίζουμε: 

Εγκρίνεται η εφαρμογή του προγράμματος κατάρτισης 
του Κοινοτικού Αμπελουργικού Μητρώου και η ολοκλή¬ 
ρωση των προβλεπόμενων εργασιών των Α' και Β' Φάσε¬ 
ων σύμφωνα με τα εγκεκριμένα προγράμματα στα πλαί¬ 
σια των Κοινοτικών Κανονισμών, το αργότερο μέχρι 
31.12.2005». 

Δεδομένου ότι το συνολικό συμπληρωματικό κόστος 
του προγράμματος αυτού, που βαρύνει το Ελληνικό Δη¬ 
μόσιο κατά 100% ανέρχεται σε 4.500.000 Ευρώ και το 
έτος 2004 πραγματοποιήθηκαν πληρωμές της τάξης των 
2.462.760,25 Ευρώ, οι πιστώσεις για το έτος 2005 καθο¬ 
ρίζονται στο ποσό των 2.037.239,75 Ευρώ. Εν τούτοις σε 
πρώτη φάση η εκταμίευση περιορίζεται στο 80% της 
εγκεκριμένης με την ΣΑΕ 082 πίστωσης, ήτοι στο ποσό 
των 1.629.792 Ευρώ. Στο κόστος περιλαμβάνονται τα 2/9 
των δαπανών για τις εργασίες που είναι κοινές και για τα 
δύο Μητρώα όπως προβλέπονται στην υπ’ αριθμ. 
367727/16.6.1999 απόφαση του Υπουργού Γ εωργίας». 

Το έτος 2005 η παραπάνω δαπάνη θα βαρύνει τις ετή¬ 
σιες πιστώσεις του ΠΔΕ αρμοδιότητας του Υπουργείου 
Αγροτικής Ανάπτυξης & Τροφίμων και ειδικότερα την ΣΑΕ 
082 στην οποία περιλαμβάνεται το έργο «Κατάρτιση του 
Κοινοτικού Αμπελουργικού Μητρώου» με Κ.Α. 
2003ΣΕ08200000 (Τ.Ε. 1986ΣΕ08220000) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2005 

Ο ΥΠΟΥΡΓΟΣ 

ΕΥΑΓ. ΜΠΑΣΙΑΚΟΣ 
-♦- 

Αριθ. 70811 (3) 

Τροποποίηση του κανονισμού της Εσωτερικής Υπηρε¬ 
σίας του Πρωτοδικείου Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του ν. 1756/1988 εκ νέου με την πα¬ 
ράγραφο 4 του άρθρου 3 του ν. 2479/1997. 

β) Του άρθρου 25 παρ. 3 περ.ατου ν.2812/2000 (Α' 67). 

γ) Του άρθρου 29Ατου ν. 1558/1985 (Α' 137) όπωςπρο- 
σετέθηκε με το άρθρο 27 του ν. 2081/1992 (Α' 154) και 
τροποποιήθηκαν με το άρθρο 1 παρ. 2α του ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ842/Β78.6.2004). 

4. Το υπ’ αριθμ. 1808/16.6.2005 έγγραφο του Πρωτοδι¬ 
κείου Κέρκυρας, αποφασίζουμε: 

Εγκρίνουμε την τροποποίηση του Κανονισμού Εσωτε¬ 
ρικής Υπηρεσίας του Πρωτοδικείου Κέρκυρας όπως δια¬ 
μορφώθηκε με την υπ’ αριθμ. 4/2005 απόφαση της Ολο¬ 
μέλειας του Πρωτοδικείου Κέρκυρας, η οποία έχει ως 
εξής: 

Ορίζει μία εμβόλιμη δικάσιμο του Μονομελούς Πλημμε¬ 
λειοδικείου Κερκύρας, συνεδριάζοντας στην Κέρκυρα, 
την Τετάρτη της τρίτης εβδομάδας του μηνός Οκτωβρίου 
2005. 

Κρίθηκε, αποφασίστηκε και εκδόθηκε, στην Κέρκυρα 
στις 16 Μάίου 2005. 

Η Προϊσταμένη του Πρωτοδικείου 
Κέρκυρας Οι Δικαστές 

Πρόεδρος Πρωτοδικών 1) ΡΑΠΤΗ ΚΩΝΣΤΑΝΤΙΝΑ 

ΣΤΑΜΑΤΙΑ ΠΑΠΑΔΟΠΟΥΛΟΥ 2) ΘΕΟΔΟΣΙΑΔΟΥ ΘΕΟΔΩΡΑ 

3) ΤΟΜΠΑΖΗ ΜΑΡΙΑ 

4) ΧΑΤΖΗΠΑΝΤΑΖΗΣ ΒΑΣΙΛΕΙΟΣ 

5) ΓΕΩΡΓΟΥΛΙΑ ΚΩΝΣΤΑΝΤΙΝΑ 

6) ΕΚΚΛΗΣΙΑΡΧΟΣ ΑΡΓΎΡΙΟΣ 

7) ΛΥΜΠΕΡΙΑΔΟΥ ΣΟΦΙΑ 

8) ΚΟΝΤΟΥ ΧΡΙΣΤΙΝΑ 

9) ΜΑΝΙΩΤΗΣ ΝΙΚΟΛΑΟΣ 
Ο Γ ραμματέας 

ΔΗΜΗΤΡΙΟΣ ΖΕΡΒΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2005 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ. 68147 (4) 

Τροποποίηση του κανονισμού της Εσωτερικής Υπηρε¬ 
σίας του Ειρηνοδικείου Νίκαιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του ν. 1756/1988 εκ νέου με την πα¬ 
ράγραφο 4 του άρθρου 3 του ν. 2479/1997. 

β) Του άρθρου 25παρ. 3περ.ατου ν. 2812/2000 (Α'67). 

γ) Του άρθρου 29Ατου ν. 1558/1985 (ΑΊ37) όπωςπρο- 
σετέθηκε με το άρθρο 27 του ν. 2081/1992 (Α' 154) και 
τροποποιήθηκαν με το άρθρο 1 παρ. 2α του ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 


3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ842/Β78.6.2004). 

4. Το υπ’ αριθμ. 163/8.7.2005 έγγραφο του Ειρηνοδικεί¬ 
ου Νίκαιας, αποφασίζουμε: 

Εγκρίνουμε την τροποποίηση του Κανονισμού Εσωτε¬ 
ρικής Υπηρεσίας του Ειρηνοδικείου Νίκαιας όπως δια¬ 
μορφώθηκε με την υπ’ αριθμ. 85/2005 απόφαση της ολο¬ 
μέλειας του Ειρηνοδικείου Νίκαιας, η οποία έχει ως εξής: 


ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΕΙΡΗΝΟΔΙΚΕΙΟΥ ΝΙΚΑΙΑΣ 
ΑΡΘΡΟ Ιο 

1. ΕΚΔΙΚΑΣΗ ΤΩΝ ΥΠΟΘΕΣΕΩΝ ΑΡΜΟΔΙΟΤΗΤΟΣ ΤΟΥ 
ΕΙΡΗΝΟΔΙΚΕΙΟΥ ΝΙΚΑΙΑΣ. 

Οι υποθέσεις που υπάγονται στην αρμοδιότητα του Ει¬ 
ρηνοδικείου Νίκαιας θα εκδικάζονται τις ημέρες και κατά 
τις ώρες, που σημειώνονται πιο κάτω: 

Α) Υποθέσεις Τακτικής Διαδικασίας και Μικροδιαφορών. 

Οι υποθέσεις της τακτικής διαδικασίας και των μικροδια- 
φορών θα εκδικάζονται κάθε Τετάρτη. Η συνεδρίαση του 
Δικαστηρίου θα αρχίζει στις 9.00". Ο αριθμός των προσδιο¬ 
ριζόμενων υποθέσεων θα είναι συνολικά είκοσι δύο (22) σε 
κάθε δικάσιμο (πρωτοείσακτες και από αναβολή). 

Β) Υποθέσεις Μισθωτικών Διαφορών 

Οι πιο πάνω υποθέσεις θα εκδικάζονται κάθε πρώτη και 
τρίτη Τρίτη κάθε μήνα. Ώρα έναρξης της συνεδρίασης 
ορίζεται η 9.00' π.μ. Ο αριθμός των προσδιοριζόμενων 
υποθέσεων θα είναι δεκαοκτώ (18) κατά δικάσιμο (πρω¬ 
τοείσακτες και από αναβολή). 

Γ) Υποθέσεις Εργατικών Διαφορών και άρθρων 677 επ. 
και 681 Α ΚΠολΔ. 

Οι προαναφερόμενες υποθέσεις θα εκδικάζονται κάθε 
δεύτερη, τέταρτη και πέμπτη Τρίτη κάθε μήνα. Ώρα έναρ¬ 
ξης της συνεδρίασης ορίζεται η 9.ΟΟ'π.μ.. Ο αριθμός των 
προσδιοριζομένων υποθέσεων κατά δικάσιμο θα είναι πέ¬ 
ντε (5) εργατικές και δεκαέξι (16) οι υπόλοιπες, δηλαδή 
συνολικά 21 (πρωτοείσακτες και από αναβολή). Εργατι¬ 
κές διαφορές, μέχρι δέκα (10) συνολικά, πρωτοείσακτες 
και από αναβολή, εκδικάζονται επίσης και την πρώτη Τε¬ 
τάρτη του τρίτου δεκαημέρου του Ιουνίου. 

Δ) Διαφορές από Πιστωτικούς Τίτλους. 

Οι προαναφερόμενες υποθέσεις θα εκδικάζονται κάθε 
πρώτη και τρίτη Τρίτη κάθε μήνα (μαζί με τις μισθωτικές 
διαφορές). Ώρα έναρξης της συνεδρίασης ορίζεται η 
9.ΟΟ' π.μ.. Ο αριθμός των προσδιοριζομένων υποθέσεων 
θα είναι επτά (7) κατά δικάσιμο (πρωτοείσακτες και από 
αναβολή), δηλαδή συνολικά με τις μισθωτικές θα είναι εί¬ 
κοσι πέντε (25) κατά δικάσιμο. 

Ε) Υποθέσεις Ασφαλιστικών Μέτρων και Εκούσιας Δι¬ 
καιοδοσίας. 

Οι υποθέσεις αυτές θα εκδικάζονται κάθε Τρίτη και Τε¬ 
τάρτη, χωρίς αριθμητικό περιορισμό. Κατ’ εξαίρεση, όταν 
είναι κατεπείγουσες, μπορούν να προσδιοριστούν και σε 
οποιαδήποτε άλλη ημέρα. Ώρα έναρξης της συνεδρία¬ 
σης ορίζεται η 9.ΟΟ' π.μ., εκτός αν οριστεί διαφορετικά 
από τον αρμόδιο Ειρηνοδίκη. 

ΑΡΘΡΟ 2ο 

ΕΚΔΙΚΑΣΗ ΥΠΟΘΕΣΕΩΝ ΠΤΑΙΣΜΑΤΟΔΙΚΕΙΟΥ 

Οι προαναφερόμενες υποθέσεις θα εκδικάζονται την 
πρώτη και τρίτη Δευτέρα κάθε μήνα. Σε περίπτωση, που 

σε κάποια απ’ αυτές τις ημέρες δεν είναι δυνατή η εκδί¬ 
καση των υποθέσεων αυτών για οποιαδήποτε αιτία, η εκ¬ 
δίκασή τους θα γίνεται την επόμενη (εργάσιμη) Δευτέρα. 
Με απόφασή της η Ολομέλεια του Δικαστηρίου μπορεί να 
αυξήσει τον αριθμό των προαναφερόμενων δικασίμων, 
χωρίς τήρηση των διατυπώσεων τροποποίησης του πα¬ 
ρόντος Κανονισμού. 

ΑΡΘΡΟ 3ο 

ΠΡΟΑΝΑΚΡΙΣΗ ΚΑΙ ΠΡΟΚΑΤΑΡΚΤΙΚΗ ΕΞΕΤΑΣΗ 

Α)Την προανάκριση και προκαταρκτική εξέταση, που 
διενεργείται εντός του χώρου του Ειρηνοδικείου, διενερ¬ 
γεί ένας (1) Ειρηνοδίκης, οριζόμενος κατά σειρά αρχαιό¬ 
τητας, από τον αρχαιότερο προς το νεότερο. Η σειρά αυ¬ 
τή, από τις 16.9.2005, θα συνεχιστεί από το σημείο, στο 
οποίο ήδη βρίσκεται. Η θητεία του προανακριτή διαρκεί 
όλο το δικαστικό έτος (με εξαίρεση το διάστημα των δι¬ 
καστικών διακοπών, κατά το οποίο δεν θα υπηρετεί). Η 
Ολομέλεια του Δικαστηρίου θα μπορεί να αποφασίσει την 
αύξηση του αριθμού των Ειρηνοδικών, που θα εκτελούν 
καθήκοντα προανακριτή εντός του χώρου του Ειρηνοδι¬ 
κείου, χωρίς η απόφασή της αυτή να υποβάλλεται στις 
διατυπώσεις τροποποίησης του παρόντος Κανονισμού. 
Με την ίδια απόφασή της η Ολομέλεια καθορίζει τα ειδι¬ 
κότερα καθήκοντα, που θα έχουν οι (περισσότεροι του 
ενός) απασχολούμενοι με την προανάκριση-προκαταρ- 
κτική εξέταση (εντός του χώρου του Ειρηνοδικείου) Ειρη¬ 
νοδίκες. Τα καθήκοντα αυτά μπορεί να μην είναι αποκλει¬ 
στικά ποινικής φύσης ή να μην είναι ίδια για όλους του Ει¬ 
ρηνοδίκες, που θα οριστούν για τη διενέργεια της 
προανάκρισης -προκαταρκτικής εξέτασης εντός του χώ¬ 
ρου του Ειρηνοδικείου. Επιτρέπεται η αμοιβαία αντικατά¬ 
σταση του Ειρηνοδίκη-προανακριτή με άλλον Ειρηνοδί- 
κη-προανακριτή. Ο Ειρηνοδίκης, που εκτελεί μόνος χρέη 
προανακριτή εντός του Ειρηνοδικείου, απαλλάσσεται, 
κατά την δική του όμως κρίση, από όλα τα άλλα υπηρε¬ 
σιακά του καθήκοντα, πλην της εκδίκασης πταισμάτων. 
Από τα καθήκοντα προανακριτή εντός του Ειρηνοδικείου 
εξαιρείται, μετά από έγγραφη δήλωσή του, ο Ειρηνοδίκης 
Παναγιώτης Κουτροζής. 

Β) Την προανάκριση-προκαταρκτική εξέταση στις Φυ¬ 
λακές Κορυδαλλού διενεργούν όλοι οι Ειρηνοδίκες, 
εκτός από εκείνον τον Ειρηνοδίκη, που διενεργεί μόνος 
του την προανάκριση-προκαταρκτική εξέταση εντός του 
χώρου του Ειρηνοδικείου. 

ΑΡΘΡΟ 4ο 

ΕΚΔΙΚΑΣΗ ΠΤΑΙΣΜΑΤΩΝ 

Τις ποινικές υποθέσεις εκδικάζουν όλοι οι Ειρηνοδίκες. 

ΑΡΘΡΟ 5ο 

ΠΡΟΣΔΙΟΡΙΣΜΟΣ ΥΠΟΘΕΣΕΩΝ ΠΡΙΝ ΚΑΙ ΜΕΤΑ ΤΙΣ 

ΕΟΡΤΕΣ ΧΡΙΣΤΟΥΓΕΝΝΩΝ ΚΑΙ ΠΑΣΧΑ ΚΑΙ ΠΡΙΝ ΚΑΙ 
ΚΑΤΑ ΤΗ ΔΙΑΡΚΕΙΑ ΤΩΝ ΔΙΚΑΣΤΙΚΩΝ ΔΙΑΚΟΠΩΝ 

1) Δεν εκδικάζονται υποθέσεις, πλην ασφαλιστικών μέ¬ 
τρων και εκούσιας δικαιοδοσίας, α)μία εβδομάδα πριντα 
Χριστούγεννα κα μία εβδομάδα μετά την πρώτη Ιανουά¬ 
ριου και β)μία εβδομάδα πριν το Πάσχα και μία εβδομάδα 
μετά το Πάσχα. 

2) Δεν εκδικάζονται τακτικές υποθέσεις το τρίτο δεκαή¬ 
μερο του Ιουνίου. 

3) Δεν εκδικάζονται κατά τη διάρκεια των δικαστικών 
διακοπών όσες υποθέσεις ορίζει ο νόμος. 


ΑΡΘΡΟ 6ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ 

Ο εκάστοτε Προϊστάμενος του Ειρηνοδικείου απαλλάσ¬ 
σεται, κατά την κρίση του, από τη διενέργεια προανάκρι- 
σης-προκαταρκτικής εξέτασης στις Φυλακές, από σφρα- 
γίσεις-αποσφραγίσεις, από εκτέλεση καθηκόντων σε με¬ 
ταβατικά Δικαστήρια και από καθήκοντα δικαστικού 
αντιπροσώπου σε αρχαιρεσίες συνδικαλιστικών οργανώ¬ 
σεων. 

ΑΡΘΡΟ 7ο 

ΣΥΓΚΛΗΣΗ ΟΛΟΜΕΛΕΙΑΣ 

Η Ολομέλεια συγκαλείται από τον Προϊστάμενο της 
Υπηρεσίας. Τα μέλη της καλούνται εγγράφως πέντε (5) 
τουλάχιστον ημέρες πριν από την συνεδρίαση, με ατο¬ 
μική πρόσκληση, που περιέχει τα θέματα για συζήτηση 
και τοποθετούνται στην υπηρεσιακή τους θυρίδα, κα¬ 
θώς και με γενική ανακοίνωση, η οποία αναρτάται στον 
πίνακα ανακοινώσεων του γραφείου Ειρηνοδίκη Υπηρε¬ 
σίας. 

ΑΡΘΡΟ 8ο 
ΤΕΛΙΚΕΣ ΔΙΑΤΑΞΕΙΣ 

1) Από την έναρξη της ισχύος του Κανονισμού αυτού κα- 
ταργούνται ο Κανονισμός Οργάνωσης και Λειτουργίας 
του Δικαστηρίου και της Γραμματείας του Δικαστηρίου 
που ισχύει με βάση τις υπ’ αριθμ. 5/1989, 4/1990, 
124/1991, 44/1995, 22/1998 και 95/2003 αποφάσεις της 
Ολομέλειάςτου, καθώς και κάθε άλλη πράξη, που ρυθμί¬ 
ζει διαφορετικά θέματα ρυθμιζόμενα από τον κανονισμό 
αυτό. 

2) Η ισχύς του κανονισμού αυτού αρχίζει από τη δημο¬ 
σίευσή του. 

Κρίθηκε, αποφασίστηκε και δημοσιεύτηκε στη Νίκαια, 
στις 30 Ιουνίου 2005. 

Η Προϊσταμένη της Υπηρεσίας Η Γραμματέας 

ΝΙΚΟΑΕΤΑ ΠΕΤΡΟΥ ΠΑΡΘΕΝΑ ΑΑΖΑΡΙΔΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2005 

Ο Γ ενικός Γ ραμματέας 

ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ. 74737 (5) 

Έγκριση του κανονισμού της Εσωτερικής Υπηρεσίας 
του Πρωτοδικείου Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του ν. 1756/1988 εκ νέου με την πα¬ 
ράγραφο 4 του άρθρου 3 του ν. 2479/1997. 

β) Του άρθρου 25παρ. 3περ.ατου ν. 2812/2000 (Α'67). 

γ) Του άρθρου 29Ατου ν. 1558/1985 (Α' 137) όπωςπρο- 
σετέθηκε με το άρθρο 27 του ν. 2081/1992 (Α' 154) και 

τροποποιήθηκαν με το άρθρο 1 παρ. 2α του ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ842/Β78.6.2004). 

4. Το υπ’ αριθμ. 491/4.7.2005 έγγραφο του Πρωτοδικεί¬ 
ου Ξάνθης, αποφασίζουμε: 

Εγκρίνουμε τον Κανονισμό της Εσωτερικής Υπηρεσίας 
του Πρωτοδικείου Ξάνθης όπως καταρτίσθηκε με την υπ’ 
αριθμ. 2/2005 απόφαση της Ολομέλειας του Πρωτοδικεί¬ 
ου Ξάνθης η οποία έχει ως εξής: 

Το Μονομελές Πρωτοδικείο Ξάνθης θα συνεδριάζει κά¬ 
θε 1η και 31 Τετάρτη κάθε μήνα. 

Το Πολυμελές Πρωτοδικείο Ξάνθης θα συνεδριάζει κά¬ 
θε 1 και 31 Πέμπτη κάθε μήνα. 

Ορίζει ώρα έναρξης των συνεδριάσεων του Μονομε¬ 
λούς και Πολυμελούς Πρωτοδικείου την 9η πρωινή. 

Η εκδίκαση των Ασφαλιστικών Μέτρων από τον Πρόε¬ 
δρο Πρωτοδικών θα γίνεται ημέρα Τετάρτη και ώρα 10η 
πρωινή. 

Τα ανωτέρω θα ισχύουν από το μήνα Μάιο του έτους 
2006. 

Κρίθηκε, αποφασίσθηκε και δημοσιεύθηκε στην Ξάνθη 
την 15η Ιουνίου 2005. 

Η Πρόεδρος Η Γραμματέας 

ΧΡΙΣΤΙΝΑ ΦΩΤΣΗ - ΓΕΩΡΓΑΛΗ ΚΑΛΛΙΟΠΗ ΧΑΤΖΗΑΝΤΩΝΙΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2005 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ. 5266 (6) 

Τροποποίηση του Οργανισμού Εσωτερικής Υπηρεσίας 
του Δήμου Φιλώτα Ν.Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 του ν. 2307/1995. 

2. Τις διατάξεις του ν. 2190/1994 και του άρθρου 12 του 
ν. 2503/1997. 

3. Τις διατάξεις του άρθρου 18 του ν. 2539/1997 όπως 
αντικαταστάθηκαν από τις ίδιες του άρθρου 13 του ν. 
2672/1998. 

4. Τις διατάξεις του άρθρου 27 του ν. 2081/1992. 

5. Τις διατάξεις του άρθρου 67 του ν. 1416/1984 όπως 
τροποποιήθηκε με το άρθρο 26 του ν. 1832/1989 και το 
άρθρο 12 του ν. 2130/1993 και το άρθρο 57 του ν. 
2218/1994. 

6. Τις διατάξεις του άρθρου 245 και επόμενα του ν. 
1188/1981, όπως τροποποιήθηκαν με το άρθρο 26 του ν. 
1832/1989. 

7. Τις διατάξεις των π. δ/των 37α/1987 και 22/1990. 

8. Τις διατάξεις του άρθρου 8 του ν. 3106/2003. 

9. Τις υπ’ αριθμ. 3097/26.4.1999, 3899/20.6.2000 και 


7715/4.11.2003 αποφάσεις μας που αφορούν στην 
«Έγκριση Οργανισμού Εσωτερικής Υπηρεσίας (Ο.Ε.Υ.) 
του Δήμου Φιλώτα» και στην τροποποίηση Ο.Ε.Υ.Δ. Φιλώ- 
τα αντίστοιχα. 

10. Την υπ’ αριθμ. 63/2005 απόφαση του Δημοτικού 
Συμβουλίου Φιλώτα που αναφέρεται στις τροποποιήσεις 
του Οργανισμού Εσωτερικής Υπηρεσίας του Δήμου Φι- 
λώτα. 

11. Την υπ’ αριθμ.3/4/22.6.2005 γνωμοδότηση του Υπη¬ 
ρεσιακού Συμβουλίου, αποφασίζουμε: 

Εγκρίνουμε την υπ’ αριθμ. 63/2005 απόφαση του Δημο¬ 
τικού Συμβουλίου Φιλώτα, με την οποία ψηφίζει την τρο¬ 
ποποίηση του Ο.Ε.Υ. του Δήμου Φιλώτα Ν. Φλώρινας, 
όπως φαίνεται παρακάτω: 

1. Τροποποιείται και συμπληρώνεται το άρθρο 1 του 
Οργανισμού Εσωτερικής Υπηρεσίας το οποίο αναφέρε- 
ταιστη διάρθρωση των Υπηρεσιών του Δήμου καισυστή- 
νεται Γραφείο Εξυπηρέτησης Ατόμων με Ειδικές Ανά- 
γκες.Το παραπάνω Γραφείο θα υπάγεται στο Τμήμα Τε¬ 
χνικών Υπηρεσιών και Περιβάλλοντος του Δήμου Φιλώτα. 

2. Τροποποιείται και συμπληρώνεται το άρθρο, 3 του 
Οργανισμού Εσωτερικής Υπηρεσίας το οποίο αναφέρε- 
ται στις Αρμοδιότητες Τμήματος Τεχνικών Υπηρεσιών και 
Περιβάλλοντος και καθορίζονται ως αρμοδιότητες του 
Γ ραφείου Εξυπηρέτησης Ατόμων με Ειδικές Ανάγκες ως 
εξής: 

α) Η προώθηση μέτρων που θα εξασφαλίζουν την προ- 
σβασιμότητα των ΑΜΕΑ στα κτίρια όπου στεγάζονται οι 
υπηρεσίες του Δήμου, με την κατασκευή κεκλιμένων επι¬ 
πέδων/ραμπών), κατάλληλων ανελκυστήρων, ειδικών χώ¬ 
ρων υγιεινής κ.λπ. 

β) Η προώθηση μέτρων που θα βελτιώνουν την ποιότη¬ 
τα των συνθηκών διοικητικής εξυπηρέτησης τους π.χ. 
πληροφόρηση και εξυπηρέτηση ατόμων με αναπηρίες, με 
την χρήση των νέων τεχνολογιών πληροφορικής και επι¬ 
κοινωνίας, κατά προτεραιότητα εξυπηρέτηση .εφαρμογή 
της υπηρεσίας μιας στάσης (οπθ εΐορ εθΓνίοθ) για να κι¬ 
νείται ο φάκελος της υπόθεσης από την υπηρεσία και όχι 
από τον πολίτη κ.λπ. 

γ) Τροποποιείται και συμπληρώνεται το άρθρο 8 του 
Ο.Ε.Υ. ώστε στο εξής να προβλέπονται εκτός των ήδη 
προβλεπομένων και οι παρακάτω τακτικές οργανικές θέ¬ 
σεις με σχέση εργασίας Δημοσίου Δικαίου: 

Μια(1)θέση ΠΕ Διοικητικού-Οικονομικού 

Μια(1)θέση ΠΕ Ψυχολόγων 

Μια(1)θέση ΠΕ Εργοθεραπευτών 

Μια(1)θέση ΠΕ Φυσιοθεραπευτών 

Κατά τα λοιπά ισχύουν οι υπ’ αριθμ. 3097/26.4.1999, 
3899/20.6.2000 και 7715/4.11.2003 αποφάσεις μας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του Δήμου Φιλώτα στον 
ΚΑ εξόδων 10-6011 με τίτλο: «Μισθοδοσία τακτικών υπαλ- 
λήλωντων 260.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Ιουλίου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14747 


Αριθ. 5264 (7) 

Τροποποίηση του Οργανισμού Εσωτερικής Υπηρεσίας 
του Δήμου Κ. Κλεινών Ν.Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 8παρ. 5 του ν. 2307/1995. 

2. Τις διατάξεις του ν. 2190/1994 και του άρθρου 12του 
ν. 2503/1997. 

3. Τις διατάξεις του άρθρου 18 του ν. 2539/1997 όπως 
αντικαταστάθηκαν από τις ίδιες του άρθρου 13 του ν. 
2672/1998. 

4. Τις διατάξειςτου άρθρου 27του ν. 2081/1992. 

5. Τις διατάξειςτου άρθρου 67του ν. 1416/1984 όπως 
τροποποιήθηκε με το άρθρο 26 του ν. 1832/1989 και το 
άρθρο 12 του ν. 2130/1993 και το άρθρο 57 του ν. 
2218/1994. 

6. Τις διατάξεις του άρθρου 245 και επόμενα του ν. 
1188/1981, όπως τροποποιήθηκαν με το άρθρο 26 του ν. 
1832/1989. 

7. Τις διατάξεις των π. δ/των 37α/1987 και 22/1990. 

8. Τις διατάξειςτου άρθρου 8του ν. 3106/2003. 

9. Τις υπ’ αριθμ. 

9. Τις υπ’ αριθμ. 2859/26.4.1999, 1705/16.3.2000, 
3901/20.6.2000 και 7718/4.11.2003 και 348/31.3.2005 
αποφάσεις μας που αναφέρονται στην «Έγκριση του Ορ¬ 
γανισμού Εσωτερικής Υπηρεσίας (Ο.Ε.Υ.) του Δήμου Κ. 
Κλεινών» και στην τροποποίηση Οργανισμού Εσωτερικής 
Υπηρεσίας Δ.Κ. Κλεινών Ν. Φλώρινας» αντίστοιχα. 

10. Την υπ’ αριθμ. 34/2005 απόφαση του Δημοτικού 
Σ/λίου Κ.Κλεινών, που αναφέρεται στηντροποποίησητου 
Οργανισμού Εσωτερικής Υπηρεσίας του Δήμου Κ. Κλει¬ 
νών Ν. Φλώρινας. 

11. Την υπ’ αριθμ. 3/3/22.6.2005 γνωμοδότηση του Υπη¬ 
ρεσιακού Συμβουλίου Ν. Φλώρινας, αποφασίζουμε: 

Εγκρίνουμε την υπ’ αριθμ. 34/2005 απόφαση του Δημοτι¬ 
κού Συμβουλίου Κ. Κλεινών, με την οποία ψηφίζει την τρο¬ 
ποποίηση του Οργανισμού Εσωτερικής Υπηρεσίαςτου Δή¬ 
μου Κ. Κλεινών Ν. Φλώρινας, όπως φαίνεται παρακάτω: 

1. Ως προς το άρθρο 10 όπου δημιουργείται μια (1 )θέση 
κλάδου:ΠΕ3,ειδικότητας Πολιτικού Μηχανικού. 

2. Συνιστά διοικητική ενότητα Δ/νσηςτου Δήμου Κ. Κλει¬ 
νών Ν. Φλώρινας, της οποίας ο προϊστάμενος ευθύνεται 
έναντι του αμέσως υπερκειμένου Διοικητικού Επιπέδου, 
για την αποτελεσματική και αποδοτική εκτέλεση των λει¬ 
τουργιών της ενότητας, προγραμματίζοντας, οργανώνο¬ 
ντας, στελεχώνοντας, συντονίζοντας και ελέγχοντας τις 
επί μέρους δραστηριότητες, τις διοικητικές υπηρεσίες 
και τα δύο (2) αυτοτελή γραφεία σε συνεργασία με τους 
αρμοδίους προϊσταμένους των τμημάτων. 

Ειδικότερα ο προϊστάμενος της Δ/νσης ή Τμήματος έχει 
τις αναφερόμενες αρμοδιότητες στο άρθρο 7 του Οργα¬ 
νισμού Εσωτερικής Υπηρεσίας του Δήμου Κ. Κλεινών. 

Η επιλογή των Δ/ντών του Δήμου Κ. Κλεινών θα γίνεται 
απότους κλάδους Π. Ε. με βαθμό Α'ή Δ. Ε. με βαθμόΑ'και 
με προϋπηρεσία τουλάχιστον τεσσάρων (4) ετών στο 
βαθμό αυτό, από τις τακτικές οργανικές θέσεις, με σχέση 
εργασίας: Δημοσίου Δικαίου. 

Κατά τα λοιπά ισχύουν η υπ’ αριθμ. 2859/26.4.1999 από¬ 
φασή μας και οι τροποποιήσεις της υπ’ αριθμ. 1705/ 


16.3.2000, 3901/20.6.2000, 7718/4.11.2003 και 348/ 
31.3.2005 αποφάσεις μας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Κ. Κλει¬ 
νών στον Κ.Α. εξόδων 10.6011 με τίτλο: «Τακτικές Αποδο¬ 
χές» με το ποσό των 21.000 ευρώ. 

Η απόφαση αυτή θα δημοσιευτεί στην εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Ιουλίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 4051 (8) 

Καθιέρωση υπερωριακής εργασίας κατά το Β' εξάμηνο 
έτους 2005 για το προσωπικό που υπηρετεί στην Δ/νση 
Μεταφορών και Επικοινωνιών της Ν.Α. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του π.δ. 30/1996 « Κώδικα Νομαρχιακής 
Αυτοδιοίκησης». 

2. Το άρθρο 25 παρ. 7 του ν. 2738/1999 (ΦΕΚ 180/Α/ 
9.9.1999). 

3. Το ν. 3205/2003, αρθρ. 16 «Μισθολογικές ρυθμίσεις 
λειτουργών και υπαλλήλων Δημοσίου, ΝΠΔΔ και ΟΤΑ .... 
και άλλες συναφείς διατάξεις». 

4. Τις ειδικές υπηρεσιακές ανάγκες που δημιουργού- 
νται λόγω της μεταστέγασης της Δ/νσης Μεταφορών και 
Επικοινωνιών για την οποία θα χρειαστεί ταξινόμηση των 
διπλωμάτων και αυτοκινήτων κατά αύξοντα αριθμό και 
ανάλογη συσκευασία για τη σωστή τοποθέτησή τους στο 
νέο αρχείο, από υπαλλήλους της υπηρεσίας πέραν του 
κανονικού ωραρίου. 

5. Το γεγονός ότι το ύψος της προκαλούμενης δαπάνης 
ανέρχεται στο ποσό των 2.700 ευρώ που θα αντιμετωπι- 
σθεί από πιστώσεις της Ν.Α. Ιωαννίνων και στον Ειδ. Φο¬ 
ρέα 390, Κ.Α. 0511, αποφασίζουμε: 

Εγκρίνουμε την καθιέρωση υπερωριακής εργασίας με 
αμοιβή για το Β' Εξάμηνο έτους 2005 για το προσωπικό 
που υπηρετεί στη Δ/νση Μεταφορών και Επικοινωνιών, 
όπως παρακάτω: 


Αριθμός Ώρες υπερωρ. 

Ώρες που θα 

Πίστωση 

υπαλλήλων εργασίας Ημέρες 

προσφερθεί 

υπερωρ. 


η εργασία 

εργασίας 

6 540 Από Δευτέρα 

Πέραν του 

2700 

έως 

ωραρίου 

ΕΥΡΩ 

Παρασκευή 




Η ονομαστική κατανομή των παραπάνω ωρών θα γίνε¬ 
ται με αποφάσεις του Νομάρχη Ιωαννίνων. 

Η παρούσα να δημοσιευθεί σε μια τοπική εφημερίδα και 
νατοιχοκολληθεί στο χώρο ανακοινώσεων της Ν.Α. Ιωαννί¬ 
νων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 15 Ιουνίου 2005 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

Αριθ. Οικ. 4678 (9) 

Καθιέρωση υπερωριακής εργασίας και εργασίας κατά τις 
Κυριακές και εξαιρέσιμες ημέρες καθώς και κατά τις 
νυχτερινές ώρες κατά το Β'εξάμηνο έτους 2005 για το 
προσωπικό που υπηρετεί στη Ν.Α. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του π.δ. 30/1996 « Κώδικα Νομαρχιακής 
Αυτοδιοίκησης». 

2. Το άρθρο 25 παρ. 7 του ν. 2738/1999 (ΦΕΚ 180/Α/ 
9.9.1999). 

3. Το ν. 3205/2003, αρθρ. 16 «Μισθολογικές ρυθμίσεις 
λειτουργών και υπαλλήλων Δημοσίου, ΝΠΔΔ και ΟΤΑ .... 
και άλλες συναφείς διατάξεις». 

4. Τις ειδικές έκτακτες υπηρεσιακές ανάγκες που πα¬ 
ρουσιάζονται για την αντιμετώπιση των οποίων απασχο¬ 
λούνται υπάλληλοι που υπηρετούν στη Ν.Α. Ιωαννίνων, 
πέραν του κανονικού ωραρίου και με εργασία σε νυχτερι¬ 
νές ώρες και ημέρες αργίας και Κυριακές. 

5. Το γεγονός ότι το ύψος της προκαλούμενης δαπάνης 
ανέρχεται στο ποσό των (32.000) ευρώ που θα αντιμετω- 
πισθεί από πιστώσεις που είναι εγγεγραμμένες στον προ¬ 
ϋπολογισμό της Ν.Α. Ιωαννίνων και στους Κ.Α 0511 και 
0512, αποφασίζουμε: 


Εγκρίνουμε την καθιέρωση υπερωριακής, νυχτερινής 
και εξαιρέσιμων ημερών εργασίας με αμοιβή για το Β' εξά¬ 
μηνο έτους 2005, όπως παρακάτω: 


Αριθμός 

Ώρες 

Ώρες 


Ώρες που 

Πίστωση 

Πίστωση 

υπαλλήλων 

υπερωρ. 

νυχτερ. 

Ημέρες 

θα 

υπερωρ. 

νυχτερινής 


εργασίας 

& 


προσφερθεί 

εργασίας 

&εξαιρεσ. 



εξαιρεσ. 


η εργασία 


ημερών 

300 

4300 

600 

Από 

Πέραντου 

27500 

4.500 




Δευτέρα 

ωραρίου 

ΕΥΡΩ 

ΕΥΡΩ 


έως 

Κυριακή 

Η ονομαστική κατανομή και η κατανομή κατά είδος ερ¬ 
γασίας (απογευματινής νυχτερινής, εξαιρέσιμων και Κυ¬ 
ριακών ) των παραπάνω ωρών θα γίνει με νεώτερες απο¬ 
φάσεις μας. 

Η παρούσα να δημοσιευθείσε μια τοπική εφημερίδα και 
νατοιχοκολληθεί στο χώρο ανακοινώσεων της Ν.Α. Ιωαν¬ 
νίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Ιουλίου 2005 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




